
På vej mod skole 2027

[image: ][image: ][image: ]SAMMEN KAN VI SKABE DEN BEDST MULIGE SKOLESTART

KÆRE FORÆLDER I SKØDSTRUP SKOLEDISTRIKT
Dit barn nærmer sig skolestart. Skødstrup Dagtilbud, den selvejende institution Løgtengården og Skødstrup Skole samarbejder om at give dit barn en blød over- gang mellem børnehave og skole.
Vi vil skabe et fælles udgangspunkt for skolestarten og samtidig rumme den bredde, der kan være i en årgang - både hvad angår alder og udvikling.
På den måde møder skolen børnene lige der, hvor dagtilbuddet slipper dem.
Her finder du en række fokuspunkter, som vi arbejder særligt med det sidste år i børnehaven - og som kan være med til at give dit barn en god start på skolelivet. Når forældre og institution samarbejder, kan vi sam- men skabe den bedst mulige skolestart.

Med venlig hilsen
Skødstrup Dagtilbud Løgtengården Skødstrup Skole

OVERBLIK OG ORIENTERINGSEVNE
Barnets evne til at være tryg og begå sig i en hverdag med fælles
beskeder og mulige lokaleskift. Det betyder, at barnet involveres i:
· Dagens program (Hvad skal jeg lave i dag, hvem henter mig, hvad sker der, når jeg kommer hjem? osv.)
· Vejret (Hvilket tøj skal jeg have med og på?)
· Ugedagene (Hvilken dag er det i dag?)
· Trafikregler (Hvordan færdes jeg i trafikken?)
· Eventuelle nødsituationer (Hvad gør jeg, hvis det eller det sker?)
SELVHJULPENHED OG FÆRDIGHEDER
Barnets evne, vilje og energi til at deltage aktivt og vedholdende, holde
fokus - også når noget er svært - og barnets nysgerrighed på verden. Det betyder, at barnet:
· Selv tager tøj af og på
· Selv holder styr på sine ting, madpakke, drikkedunk, egen garde- robe, skiftetøj, idrætstøj osv.
· Selv kan klare toiletbesøg og kan mærke, hvornår det skal på toilettet
· Selv kan hjælpe med at dække bord, rydde op og andre pligter
LIVSDUELIGHED
Barnets evne til at håndtere nye udfordringer/uforudsete situationer,
klare modgang og have mod til at tage initiativ, sige til og fra og til at lave fejl. Det betyder, at barnet lærer at:
· Acceptere et nej
· Sige ’pyt’ af og til og komme videre
· Udsætte sine behov, når det er nødvendigt
· Vente på tur
· Lytte på andre
· Hæmme negative impulser, når man er vred, fx ikke slå eller råbe
· Overholde en aftale
· Være vedholdende, selvom noget er lidt svært og hårdt
· Koncentrere sig

Barnets evne til at skabe og fastholde relationer og til at forstå og
acceptere sociale spilleregler og normer i forskellige kontekster – herunder at give plads til andre og håndtere konflikter. Det betyder, at barnet lærer at:
· Overholde regler og normer
· Opføre sig ordentligt, når man er hjemme hos andre, i det offent-
lige rum osv.
· Føle, hvordan det selv har det. Og aflæse hvordan andre har det
· Komme ind i og ud af en leg med andre børn
· Løse konflikter med andre børn
· Være en god kammerat, der bidrager positivt til fællesskabet
SPROG OG LÆSNING
Barnets evne til at bruge sproget alderssvarende og kommunikere med
andre, herunder aflæse og bruge kropssprog og have interesse for tegn og symboler. Gode samtaler udvikler ordforrådet, som er vigtigt, når barnet skal læse og forstå tekster. Det betyder, at barnet:
· Bliver spurgt om, hvad det har lavet i løbet af dagen
· Får stillet spørgsmål og bliver lyttet til
· Får svar på de spørgsmål, det selv stiller
· Deltager i sangleg og rim og remser
· Bliver spurgt ind til sine tegninger
· [image: ]Får læst højt og snakker om teksten

